Напружаны рабочы графік патрабуе ад чалавека быць у належнай фізічнай форме, што выдатна забяспечвае язда на веласіпедзе. Гэта яшчэ адзін любімы сямейны від актыўнага адпачынку Васілеўскіх. Як і належыць сапраўднаму мужчыну, Андрэй Уладзіміравіч пабудаваў дом. Сам. Кажа, што раз ёсць рукі і жаданне, то ўсяму можна навучыцца. Вакол будынка растуць і пладовыя дрэвы, і дэкаратыўныя. Прыклад, як даглядаць прысядзібны ўчастак, браў у ААТ “Валожынская райаграпрамтэхніка”. Дырэктар прадпрыемства Р. У. Вайніцкі шмат увагі надае не толькі эфектыўнасці працы, але і эстэтыцы вытворчасці. Чысціня і парадак дысцыплінуюць, а значыць – уплываюць на канчатковы вынік.